NEUVOSTON PÄÄTÖS,
tehty 24 päivänä syyskuuta 1998,
Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Slovenian tasavallan kauppaa ja kaupan liitännäistoimenpiteitä koskevan väliaikaisen sopimuksen sekä Euroopan yhteisöjen ja niiden jäsenvaltioiden sekä Slovenian tasavallan Eurooppa-sopimuksen lisäpöytäkirjan tekemisestä (98/658/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,
ottaa huomioon komission ehdotuksen,
sekä katsoo, että
komissio on neuvotellut yhteisöjen puolesta lisäpöytäkirjan Slovenian tasavallan kanssa tehtyihin kauppaa ja kaupan liitännäistoimenpiteitä koskevaan väliaikaiseen sopimukseen sekä Eurooppa-sopimukseen, ja
on tarpeen hyväksyä tämä lisäpöytäkirja,
ON PÄÄTTÄNYT SEURAAVAA:
1 artikla
Hyväksytään Euroopan yhteisöjen puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Slovenian tasavallan kauppaa ja kaupan liitännäistoimenpiteitä koskevan väliaikaisen sopimuksen sekä Euroopan yhteisöjen ja niiden jäsenvaltioiden, jotka toimivat Euroopan unionissa, sekä Slovenian tasavallan välisen assosioinnin perustavan Eurooppa-sopimuksen lisäpöytäkirja.
Lisäpöytäkirja on liitetty tähän päätökseen.
2 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa lisäpöytäkirja yhteisöä sitovasti.
Neuvoston puheenjohtaja antaa lisäpöytäkirjan 3 artiklassa tarkoitetun ilmoituksen yhteisön puolesta.
Tehty Brysselissä 24 päivänä syyskuuta 1998.